Source: http://skolenie.slov-lex.sk/pravne-predpisy/SK/ZZ/1992/322/19930901.html
Timestamp: 2019-12-14 16:44:53+00:00
Document Index: 9181321

Matched Legal Cases: ['súd ', 'súd ', '§ 25', '§ 19', '§ 39', '§ 22', '§ 38']

Časová verzia predpisu účinná od 01.09.1993 do 17.04.1995
Tento zákon upravuje podmienky získavania štatistických informácií potrebných pre posudzovanie sociálneho a ekonomického vývoja v Slovenskej republike, postavenie a pôsobnosť štatistických orgánov Slovenskej republiky a úlohy orgánov štátnej správy Slovenskej republiky a obcí v oblasti štátnej štatistiky. Upravuje tiež práva a povinnosti spravodajských jednotiek v súvislosti so získavaním údajov zo štatistických zisťovaní vykonávaných v oblasti štátnej štatistiky a ochranu týchto údajov pred zneužitím.
štátnou štatistikou rozumie získavanie, spracúvanie, poskytovanie a hodnotenie údajov o javoch hromadnej povahy, zabezpečovanie ich porovnateľnosti pre posudzovanie sociálneho a ekonomického vývoja Slovenskej republiky a jeho ekologických súvislostí. Údaje získavajú orgány štátnej štatistiky a iné orgány štátnej správy od spravodajských jednotiek štatistickým zisťovaním. Štatistické zisťovanie je získavanie týchto údajov spôsobom zodpovedajúcim vedeckým poznatkom s využitím vhodných metód a informačnej technológie,
ústrednými orgánmi Slovenskej republiky rozumejú ministerstvá a ostatné ústredné orgány štátnej správy Slovenskej republiky, Generálna prokuratúra Slovenskej republiky, Najvyšší súd Slovenskej republiky, Ústavný súd Slovenskej republiky a Národná banka Slovenska,
Štatistickými orgánmi Slovenskej republiky sú Štatistický úrad Slovenskej republiky a územné štatistické orgány.
Postavenie a pôsobnosť Štatistického úradu Slovenskej republiky
Štatistický úrad Slovenskej republiky je ústredným orgánom štátnej správy Slovenskej republiky pre oblasť štátnej štatistiky a informatiky.
Na čele Štatistického úradu Slovenskej republiky je predseda, ktorého vymenúva a odvoláva prezident Slovenskej národnej rady na návrh vlády Slovenskej republiky.
Podpredsedov Štatistického úradu Slovenskej republiky vymenúva a odvoláva vláda Slovenskej republiky na návrh predsedu Štatistického úradu Slovenskej republiky.
organizuje a vykonáva na území Slovenskej republiky zisťovanie, zhromažďovanie a spracúvanie štatistických informácií pre potrebu Slovenskej republiky,
zabezpečuje na území Slovenskej republiky porovnateľnosť štatistických informácií pre posudzovanie vývoja republiky a pre plnenie povinností vyplývajúcich z medzinárodných záväzkov,
určuje spôsob tvorby a riadi prideľovanie a oznamovanie identifikačných čísiel spravodajských jednotiek,
určuje metodiku pre oblasť štátnej štatistiky a informatiky,
Štatistický úrad Slovenskej republiky zabezpečuje organizačné, personálne, programové a technické podmienky potrebné v Slovenskej republike pre spracovanie výsledkov volieb do Národnej rady Slovenskej republiky a do orgánov samosprávy obcí a pre spracovanie výsledkov referenda.
Štatistický úrad Slovenskej republiky po dohode s Ministerstvom vnútra Slovenskej republiky vydáva metodiku spracovania výsledkov volieb do Národnej rady Slovenskej republiky a do orgánov samosprávy obcí.
Pri Štatistickom úrade Slovenskej republiky sa zriaďuje Slovenská štatistická rada ako jej odborný orgán pre oblasť štátnej štatistiky (ďalej len „Rada“).
Rada prerokúva najmä koncepciu štátnej štatistiky Slovenskej republiky a program zisťovaní republiky.
Predsedom Rady je predseda Štatistického úradu Slovenskej republiky. Členmi Rady sú podpredsedovia Štatistického úradu Slovenskej republiky. Ďalších členov Rady vymenúva a odvoláva vláda Slovenskej republiky na návrh predsedu Štatistického úradu Slovenskej republiky.
Oblastná správa Štatistického úradu Slovenskej republiky v Bratislave, Oblastná správa Štatistického úradu Slovenskej republiky v Banskej Bystrici a Oblastná správa Štatistického úradu Slovenskej republiky v Košiciach (ďalej len „oblastné správy“) pre územné obvody ustanovené v prílohe tohto zákona,
Mestská správa Štatistického úradu Slovenskej republiky v hlavnom meste Slovenskej republiky Bratislave (ďalej len „Mestská správa v Bratislave“) pre územný obvod hlavného mesta Slovenskej republiky Bratislavy,
okresné oddelenia Štatistického úradu Slovenskej republiky (ďalej len „okresné oddelenia“) pre územné obvody okresov,2)
Mestské oddelenie Štatistického úradu Slovenskej republiky v Košiciach (ďalej len „mestské oddelenie“) pre územný obvod mesta Košice.
Štatistický úrad Slovenskej republiky môže zriadiť obvodné oddelenia Štatistického úradu Slovenskej republiky (ďalej len „obvodné oddelenia“) ako územné štatistické orgány Slovenskej republiky pre územné obvody jednotlivých obvodných úradov v hlavnom meste Slovenskej republiky Bratislave.
Na čele oblastnej správy, Mestskej správy v Bratislave a okresného (obvodného) oddelenia a mestského oddelenia je riaditeľ. Riaditeľa oblastnej správy a Mestskej správy v Bratislave vymenúva a odvoláva predseda Štatistického úradu Slovenskej republiky. Riaditeľa okresného a mestského oddelenia vymenúva a odvoláva riaditeľ príslušnej oblastnej správy a riaditeľa obvodného oddelenia riaditeľ Mestskej správy v Bratislave.
Riaditeľ oblastnej správy a riaditeľ Mestskej správy v Bratislave zodpovedajú za výkon svojej funkcie predsedovi Štatistického úradu Slovenskej republiky, Riaditeľ okresného (obvodného) a mestského oddelenia zodpovedá za výkon svojej funkcie riaditeľovi príslušnej oblastnej správy (Mestskej správy v Bratislave).
prideľujú identifikačné čísla vybraným spravodajským jednotkám a podľa pokynov Štatistického úradu Slovenskej republiky oznamujú identifikačné čísla iným orgánom, ktoré ich prideľujú podľa osobitného predpisu,
udeľujú spravodajským jednotkám podľa pokynov Štatistického úradu Slovenskej republiky súhlas na poskytovanie štatistických údajov pomocou prostriedkov výpočtovej a inej techniky,
Oblastné správy zabezpečujú v územnom obvode svojej pôsobnosti podľa pokynov Štatistického úradu Slovenskej republiky organizačné, personálne a technické podmienky potrebné pre spracovanie výsledkov volieb do Národnej rady Slovenskej republiky a do orgánov samosprávy obcí a pre spracovanie výsledkov referenda.
určujú rodné číslo obyvateľom Slovenskej republiky narodeným od 1. januára 1969 vo svojom územnom obvode podľa zásad vydaných Štatistickým úradom Slovenskej republiky; Mestská správa v Bratislave určuje aj rodné číslo obyvateľom Slovenskej republiky narodeným v cudzine od 1. 1. 1969, ktorí sú zapísaní v osobitnej matrike vedenej Obvodným úradom Bratislava I, a na základe individuálnej žiadosti prideľuje rodné číslo cudzincom alebo osobám bez štátnej príslušnosti narodeným od 1. januára 1969,
Okresné oddelenia zabezpečujú v územnom obvode svojej pôsobnosti podľa pokynov Štatistického úradu Slovenskej republiky organizačné, personálne a technické podmienky potrebné pre spracovanie výsledkov volieb do Národnej rady Slovenskej republiky a do orgánov samosprávy obcí a pre spracovanie výsledkov referenda.
Štatistický úrad Slovenskej republiky organizuje a vykonáva štátne štatistické zisťovania pre potrebu Slovenskej republiky zahrnuté do programu zisťovaní republiky. Výnimočne môže organizovať a vykonávať aj štátne štatistické zisťovania, ktoré nie sú zahrnuté v tomto programe, a to pre osobitnú potrebu ústredných orgánov.
Územné štatistické orgány Slovenskej republiky organizujú a vykonávajú v územnom obvode svojej pôsobnosti štátne štatistické zisťovania uložené im Štatistickým úradom Slovenskej republiky a výnimočne štátne štatistické zisťovania pre osobitnú potrebu územných orgánov Slovenskej republiky.
Zámer vykonať štatistické zisťovanie bez spravodajskej povinnosti sú povinné oznámiť ústredné orgány Štatistickému úradu Slovenskej republiky a územné orgány štátnej správy Slovenskej republiky a obce príslušnému územnému štatistickému orgánu Slovenskej republiky, a to najneskôr jeden mesiac pred termínom tohto zisťovania. Štatistické orgány Slovenskej republiky tieto zisťovania evidujú a vyjadrujú k nim stanovisko najmä z hľadiska ich účelnosti a s cieľom zabrániť duplicitnému zisťovaniu údajov.
Štátne štatistické zisťovania pre potrebu Slovenskej republiky sa riadia programom zisťovaní republiky, ktorý každoročne vypracúva Štatistický úrad Slovenskej republiky v súčinnosti s ústrednými orgánmi a územnými štatistickými orgánmi Slovenskej republiky.
Do programu zisťovaní republiky sa zaraďujú štatistické zisťovania vykonávané štatistickými orgánmi Slovenskej republiky a ústrednými orgánmi.
Pri vypracovaní návrhu programu zisťovaní republiky sa postupuje takto:
ústredné orgány a územné štatistické orgány Slovenskej republiky predložia svoje požiadavky na údaje zo štátnych štatistických zisťovaní a návrhy na vlastné štátne štatistické zisťovania pre budúci rok Štatistickému úradu Slovenskej republiky do konca marca bežného roka,
Štatistický úrad Slovenskej republiky posúdi predložené požiadavky a návrhy najmä z hľadiska zabránenia duplicitným zisťovaniam, celkového zaťaženia spravodajských jednotiek a rozpočtového krytia štatistických zisťovaní a prerokuje ich spolu so svojimi vlastnými návrhmi s dotknutými orgánmi uvedenými v písmene a),
Štatistický úrad Slovenskej republiky zostaví návrh programu zisťovaní republiky.
Štatistický úrad Slovenskej republiky predloží návrh programu zisťovaní republiky na prerokovanie Rade.
Návrh programu zisťovaní republiky po prerokovaní v Rade vydá predseda Štatistického úradu Slovenskej republiky.
Program zisťovaní republiky zostavený na príslušný kalendárny rok vyhlasuje Štatistický úrad Slovenskej republiky ako svoje opatrenie v Zbierke zákonov,4) najneskôr do 30. novembra predchádzajúceho kalendárneho roka.
V Zbierke zákonov vyhlasuje Štatistický úrad Slovenskej republiky ako svoje opatrenie4) aj úpravy programu zisťovaní republiky podľa § 25 ods. 1 a vykonanie ďalších štatistických zisťovaní so spravodajskou povinnosťou podľa § 19 ods. 1 a 2.
Úhradu nákladov na vykonanie a spracovanie štátnych štatistických zisťovaní, ktoré sú zahrnuté do programu zisťovaní republiky, sú orgány, ktoré tieto zisťovania vykonávajú, povinné zabezpečiť vo svojich rozpočtoch. Ak sa nepodarí zabezpečiť úhradu nákladov všetkých štatistických zisťovaní zahrnutých v programe zisťovaní Slovenskej republiky, rozhodne Štatistický úrad Slovenskej republiky, ktoré štatistické zisťovania pre potrebu Slovenskej republiky sa vykonajú.
Sčítanie ľudu, domov a bytov a ostatné štátne štatistické zisťovania vykonávané pre potrebu Slovenskej republiky, pri ktorých vzniká obyvateľom povinnosť poskytovať štatistické údaje, ktoré nesúvisia s vykonávaním ich podnikateľskej alebo inej zárobkovej činnosti,1) upraví osobitný zákon Národnej rady Slovenskej republiky.
Štatistický úrad Slovenskej republiky v súčinnosti s príslušnými ústrednými orgánmi určuje štatistické ukazovatele štátnych štatistických zisťovaní pre potrebu Slovenskej republiky.
Sústavu štatistických ukazovateľov podľa odseku 1 vyhlasuje Štatistický úrad Slovenskej republiky ako svoje opatrenie v Zbierke zákonov. Na účely jednotlivých štátnych štatistických zisťovaní sa tieto ukazovatele uvádzajú spolu s predkladacími cestami a so spôsobom a lehotami predkladania údajov na výkazoch, dotazníkoch, súpisových a iných štatistických formulároch alebo ich prílohách alebo sa pri dlhodobo opakujúcich alebo rozsiahlych zisťovaniach vyhlasujú ako opatrenie v Zbierke zákonov.
Štatistický úrad Slovenskej republiky vytvára v súčinnosti s príslušnými ústrednými orgánmi štatistické klasifikácie, číselníky a registre pre potrebu Slovenskej republiky, vrátane registra spravodajských jednotiek a ich organizačných zložiek.
Štatistické klasifikácie, číselníky a registre pre potrebu Slovenskej republiky, s výnimkou registra podľa odseku 2, vyhlasuje Štatistický úrad Slovenskej republiky ako svoje opatrenie v Zbierke zákonov.
Štatistické orgány Slovenskej republiky oznamujú identifikačné čísla iným orgánom, ktoré ich podľa osobitného zákona prideľujú právnickým osobám a ich organizačným zložkám5) a fyzickým osobám vykonávajúcim podnikateľskú činnosť podľa osobitných predpisov.6) Príslušnosť na oznamovanie identifikačných čísiel týmto orgánom určuje Štatistický úrad Slovenskej republiky.
Štatistický úrad Slovenskej republiky poskytuje bezplatne štatistické informácie
Národnej rade Slovenskej republiky,
ostatným ústredným orgánom Slovenskej republiky a ústredným orgánom odborových zväzov v dohodnutom rozsahu, lehotách a periodicite, potrebné pre ich činnosť.
Okrem prípadov uvedených v § 39 až 40 sú štatistické orgány Slovenskej republiky oprávnené vydávať a poskytovať štatistické informácie za cenu dohodnutú v súlade s cenovými predpismi,7) a to každému, kto o ne požiada.
Štatistické orgány Slovenskej republiky organizujú a vykonávajú previerky plnenia spravodajskej povinnosti, dodržiavania povinností pri ochrane individuálnych údajov a dodržiavania iných ustanovení tohto zákona a ďalších všeobecne záväzných právnych predpisov v oblasti štátnej štatistiky.
Pokuty za porušenie povinností ustanovených týmto zákonom v odseku 1 ukladajú spravodajským jednotkám štatistické orgány Slovenskej republiky. Pri ukladaní pokút postupujú tieto orgány podľa ustanovení správneho poriadku.9)
Priestupky podľa odseku 1 prejednávajú obvodné a okresné úrady10) podľa ustanovení osobitného predpisu.11)
V roku 1992 môže Štatistický úrad Slovenskej republiky určiť termín na predloženie požiadaviek a návrhov súvisiacich s vypracovaním programov štátnych štatistických zisťovaní odchylne od ustanovenia § 22 písm. a).
Štatistický úrad Slovenskej republiky môže všeobecne záväzným právnym predpisom podrobnejšie upraviť povinnosti pri ochrane individuálnych údajov uvedené v § 38 ods. 2.